

****

**รายงานผลการติดตามและประเมินผลแผนพัฒนาท้องถิ่น**

**ประจำปีงบประมาณ พ.ศ. 2562**

**เสนอ**

**สภาองค์การบริหารส่วนตำบลโนนดินแดง**

**จัดทำโดย**

**คณะกรรมการติดตามและประเมินผลแผนพัฒนา**

**องค์การบริหารส่วนตำบลโนนดินแดง**

**อำเภอโนนดินแดง จังหวัดบุรีรัมย์**

**คำนำ**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 กำหนดให้นายกองค์การบริหารส่วนตำบลแต่งตั้งคณะกรรมการติดตามและประเมินผลแผนพัฒนาท้องถิ่นขึ้น 1 คณะ มีหน้าที่ กำหนดแนวทาง วิธีการ ในการติดตามและประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอความเห็นที่ได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น ภายในเดือนตุลาคมของทุกปี ทั้งนี้ สภาท้องถิ่นและคณะกรรมการพัฒนาท้องถิ่นสามารถประชุมเพื่อรับทราบและพิจารณาเรื่องดังกล่าวได้ตามความเหมาะสม ซึ่งอาจจะประชุมภายหลังเดือนตุลาคมก็ได้

บัดนี้ คณะกรรมการติดตามและประเมินผลแผนพัฒนาองค์การบริหารส่วนตำบลโนนดินแดง ได้ดำเนินการติดตามและประเมินผลแผนพัฒนาองค์การบริหารส่วนตำบลโนนดินแดง (พ.ศ. 2561 – 2565) ประจำปีงบประมาณ พ.ศ. 2562 เสร็จเรียบร้อยแล้ว

ในนามของคณะกรรมการติดตามและประเมินผลแผนพัฒนาองค์การบริหารส่วนตำบลโนนดินแดงขอขอบคุณผู้บริหารองค์การบริหารส่วนตำบลโนนดินแดง พนักงานส่วนตำบล คณะกรรมการฯ ทุกท่าน และ

ผู้ที่เกี่ยวข้อง ตลอดจนประชาชนที่ร่วมกันในการรวบรวมข้อมูล ให้ความร่วมมือในการดำเนินการของ

คณะกรรมการฯ ให้สำเร็จลุล่วงไปด้วยดี

คณะกรรมการติดตามและประเมินผลแผนพัฒนา

องค์การบริหารส่วนตำบลโนนดินแดง

ตุลาคม 2562

**สารบัญ**

**เรื่อง หน้า**

ส่วนที่ 1

- บทนำ 1

- ความสำคัญของการติดตามและประเมินผลแผนฯ 1

- ประโยชน์ของการติดตามและประเมินผลแผนฯ 2

- จุดประสงค์ของการติดตามและประเมินผลแผนพัฒนาฯ 2

- วิธีการติดตามและประเมินผลแผนพัฒนาฯ 2

- การกำหนดห้วงเวลาในการติดตามและประเมินผล 2

ส่วนที่ 2

- วิสัยทัศน์ พันธกิจ จุดมุ่งหมายเพื่อการพัฒนา 4

ส่วนที่ 3

- สรุปผลการดำเนินงานโครงการ / กิจกรรม ประจำปีงบประมาณ 2562 5

- รายงานผลการดำเนินงานตามแผนพัฒนาท้องถิ่น (พ.ศ. 2561 – 2565) 12

ประจำปีงบประมาณ 2562

ส่วนที่ 4

- ปัญหาและอุปสรรค์ในการปฏิบัติงาน 20

ภาคผนวก

1) สำเนาคำสั่งแต่งตั้งคณะกรรมการติดตามและประเมินผล

2) สำเนาหนังสือเชิญประชุม (คณะกรรมการติดตามฯ)

3) สำเนารายงานการประชุมคณะกรรมการติดตามฯ

4) สำเนารายงานการประชุมสภาฯ

5) สำเนาประกาศการติดตามและประเมินผลแผนฯ ประจำปีงบประมาณ 2562

6) สำเนาหนังสือประชาสัมพันธ์รายงานผลการติดตามประเมินผลแผนฯ

**ส่วนที่ 1**

**บทนำ**

ปัจจุบันการติดตามและประเมินผลนับว่ามีความสำคัญ และจำเป็นต่อการบริหารงานอย่างยิ่งเนื่องจากการติดตามและประเมินผล เป็นการประเมินผลการปฏิบัติงานของปีที่ผ่านมา ว่ามีความสอดคล้องกับแผนงานที่ได้วางไว้หรือไม่ รวมทั้งการมีส่วนร่วมของภาคประชาชนอย่างแท้จริง

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่น ต้องจัดทำแผนยุทธศาสตร์การพัฒนาแผนพัฒนาสี่ปี และแผนการดำเนินงาน เพื่อเป็นเครื่องมือในการใช้งบประมาณ วัสดุ อุปกรณ์และทรัพยากรต่าง ๆ ได้อย่างมีประสิทธิภาพ และประสิทธิผล มีความโปร่งใส เกิดประโยชน์สูงสุดแก่ท้องถิ่นและตอบสนองความต้องการของประชาชน และถึงแม้ว่าองค์กรปกครองส่วนท้องถิ่นจะมีแผนพัฒนาท้องถิ่นที่ดีสักเพียงไรก็ตามแต่หากไม่สามารถบ่งชี้ถึงผลการดำเนินงานที่เกิดขึ้นได้ ก็ไม่สามารถที่จะบ่งบอกความสำเร็จของแผนพัฒนาท้องถิ่นได้ ดังนั้น องค์กรปกครองส่วนท้องถิ่นจึงต้องมีเครื่องมือที่สำคัญในการตรวจสอบการดำเนินงานว่าเป็นไปตามวัตถุประสงค์ หรือบรรลุเป้าหมายหรือไม่ อย่างไร ซึ่ง “ระบบติดตาม”และ “ระบบประเมินที่ดีจะเป็นเครื่องมือในการนำข้อมูลต่าง ๆ มาปรับปรุงแก้ไขเพิ่มเติมหรือแม้แต่ยุติการดำเนินงาน

องค์การบริหารส่วนตำบลโนนดินแดง ในฐานะเป็นองค์กรปกครองส่วนท้องถิ่น มีภาระหน้าที่จะต้องให้การบริการแก่ประชาชนตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมจนถึง (ฉบับที่ 7) พ.ศ. 2562 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 จึงจำเป็นต้องจัดทำแผนติดตามและประเมินผลเพื่อวัดถึงประสิทธิภาพ ประสิทธิผลของการดำเนินงานในด้านต่าง ๆ เพื่อใช้ในการเปรียบเทียบการทำงานของปีที่ผ่านมาได้ด้วย

**1. ความสำคัญของการติดตามและประเมินผลแผนพัฒนา**

การติดตาม (Monitoring) คือ การตรวจติดตามงาน หรือการปฏิบัติงาน เพื่อลดปัญหาที่เกิดขึ้นในระหว่างการดำเนินงาน การติดตามงานเป็นเครื่องมือที่ใช้สำหรับ การควบคุมการดำเนินงาน เพื่อประโยชน์ในการปรับปรุงหรือเปลี่ยนแปลงการปฏิบัติงานให้เป็นไปด้วยดีในทันทีที่เกิดปัญหาอุปสรรค ซึ่งการติดตามแผนพัฒนาขององค์กรปกครองส่วนท้องถิ่น จะเป็นการตรวจสอบข้อมูลย้อนกลับเกี่ยวกับการดำเนินงาน ปัญหาที่กำลังเผชิญอยู่และประสิทธิภาพของวิธีการดำเนินงาน หากไม่มีการติดตามแล้ว ย่อมส่งผลให้เกิดความล่าช้าในการดำเนินงานให้ลุล่วง ค่าใช้จ่ายสูงเกินกว่าที่จะกำหนดไว้ กลุ่มเป้าหมายหลักไม่ได้รับประโยชน์หรือได้รับน้อยกว่าได้ตรวจไปใช้ในการประเมินผล (Evaluation) คือการตรวจสอบผลการดำเนินงานในระหว่างที่กำลังดำเนินการ (Ongoing Evalution) หรือภายหลังที่การดำเนินการสำเร็จเสร็จสิ้นไปแล้ว (Ex-post Evalution)

ซึ่งการประเมินผลเป็นสิ่งที่จำเป็นเช่นเดียวกับการติดตาม การประเมินผลแผนงาน จะเป็นการบ่งชี้ว่า แผนงานที่กำหนดไม่ได้มีการปฏิบัติหรือไม่ อย่างไร อันเป็นตัวชี้วัดว่าแผนงานที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ ซึ่งผลที่ได้จากการติดตาม และประเมินผล ถือว่าเป็นข้อมูลย้อนกลับที่สามารถนำไปใช้ในการปรับปรุงและตัดสินใจในการจัดทำแผนพัฒนาท้องถิ่นต่อไป

**2. ประโยชน์ของการกำกับติดตามและประเมินผล**

ผู้บริหารองค์การบริหารส่วนตำบลโนนดินแดง ใช้การติดตามและประเมินผล เป็นประโยชน์ต่อการบริหารงาน ได้หลายแนวทาง ดังนี้

1. จัดสรรทรัพยากร สามารถพิจารณาจากการติดตามและประเมินผลว่า กิจกรรมใดได้ทรัพยากรเพียงพอที่จะปฏิบัติงานอย่างมีประสิทธิภาพ และเพียงพอต่อความต้องการของประชาชนหรือไม่

2. ติดตามประเมินผลการปฏิบัติงานของหน่วยงาน การประเมินผลจะแสดงให้เห็นถึงการปฏิบัติงานของส่วนต่าง ๆ ว่าเป็นไปตามเป้าหมายตัวชี้วัดที่ผู้บริหารกำหนดไว้หรือไม่

3. เป็นหลักเกณฑ์พิจารณาความดีความชอบ และประเมินผลการทำงานของเจ้าหน้าที่ ซึ่งเป็นผลต่อเนื่องจากการติดตามผลการปฏิบัติงาน ถ้าผู้บริหารหน่วยงาน สามารถบริหารงานให้ได้ตามเป้าหมายและตัวชี้วัดที่กำหนด ก็สมควรได้รับการพิจารณาความดีความชอบพิเศษ

**3. จุดประสงค์ของการติดตามและประเมินผล**

1. เพื่อให้การติดตามและประเมินผลเป็นไปอย่างมีประสิทธิภาพ เกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

2. เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

3. เพื่อรู้ถึงความต้องการที่แท้จริงของประชาชนในพื้นที่ และแก้ไขได้ตรงกับปัญหาที่เกิดขึ้น

4. เพื่อใช้เป็นข้อแนะนำผู้บริหารในการจัดทำแผนพัฒนาปีต่อไป

**4. วิธีการติดตามและประเมินผล**

การติดตามและประเมินผลแผนพัฒนาขององค์การบริหารส่วนตำบลโนนดินแดง ประกอบด้วยกระบวนการติดตาม และการประเมินผลลัพธ์ การติดตามแผนพัฒนาท้องถิ่น เป็นการตรวจสอบในระหว่างดำเนินกิจกรรมตามโครงการ ว่าสามารถเป็นไปตามเป้าหมายที่ตั้งไว้ได้ หรือไม่ เพื่อให้บุคลากรที่เกี่ยวข้องสามารถระดมความคิด ในการปรับเปลี่ยนวิธีการดำเนินงานที่จะสามารถนำไปสู่การบรรลุแผนที่กำหนดไว้ได้ เครื่องมือที่ใช้ในการติดตามผลการดำเนินงาน

**5. การกำหนดห้วงเวลาในการติดตามและประเมินผล**

ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ.2562 ข้อ 29 (3) คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในเปิดเผยภายในห้าสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้ง ภายในเดือนเมษายนและภายในเดือนตุลาคมของทุกปี”

ข้อ 30 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 (ฉบับที่ 3) พ.ศ. 2562 (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี”

**ส่วนที่ 2**

**วิสัยทัศน์ พันธกิจ และจุดมุ่งหมายเพื่อการพัฒนา**

1. **วิสัยทัศน์การพัฒนาองค์การบริหารส่วนตำบลโนนดินแดง**

**"โครงสร้างพื้นฐานดี ทุกภาคีมีส่วนร่วม มุ่งเน้นการบริหารจัดการที่ดี พัฒนาคุณภาพชีวิต เศรษฐกิจเจริญก้าวหน้า การศึกษามีคุณภาพ"**

**2 พันธกิจการพัฒนาองค์การบริหารส่วนตำบลโนนดินแดง**

1.การพัฒนาชุมชนให้น่าอยู่ มีความเข้มแข็ง โดยได้รับบริการสาธารณะด้านโครงสร้างพื้นฐานที่จำเป็น

เพื่อรองรับการขยายตัวของชุมชนและเศรษฐกิจ

2.การพัฒนาคุณภาพชีวิตของประชาชน โดยพัฒนาการศึกษา สาธารณสุข และเศรษฐกิจ

3.การกำจัดขยะมูลฝอย สิ่งปฏิกูลและมลภาวะ สิ่งแวดล้อมที่มีอยู่อย่างยั่งยืน

4.การพัฒนาส่งเสริมด้านศาสนา ศิลปวัฒนธรรม จารีตประเพณีและภูมิปัญญาท้องถิ่น

5.การพัฒนาระบบการบริหารจัดการบ้านเมืองที่ดีและมีส่วนร่วมจากทุกภาคส่วน

**3 จุดมุ่งหมายเพื่อการพัฒนา**

1.มีระบบคมนาคมที่สะดวก ระบบสาธารณูปโภค สาธารณูปการที่ได้มาตรฐานและเพียงพอต่อความ

ต้องการของประชาชน

2.มีแหล่งท่องเที่ยวและที่พักผ่อนหย่อนใจสำหรับนักท่องเที่ยวและประชาชนในพื้นที่

3.ประชาชนได้รับสวัสดิการทางสังคม และเข้าถึงระบบการศึกษาและสาธารณสุขอย่างทั่วถึงและมีคุณภาพ

สังคมมีความเข้มแข็งตามแนวคิดปรัชญาเศรษฐกิจพอเพียง ประชาชน เด็ก และเยาวชน มีการออกกำลัง

กายมากขึ้น

4.ประชาชนมีจิตสำนึกในการอนุรักษ์และสืบสานศา่สนา ศิลปวัฒนธรรม ประเพณีและภูมิปัญญาท้องถิ่น

5.ประชาชนมีความรู้ในการป้องกันและบรรเทาสาธารณภัย ชุมชนมีความเข้มแข็ง ห่างไกลยาเสพติด

สามารถพึ่งพาตนเองได้

6.ประชาชนมีจิตสำนึกและมีส่วนร่วมในการอนุรักษ์และบริหารจัดการทรัพยากรธรรมชาติและสิ่งแวดล้อม

มีการลดปริมาณขยะและกำจัดขยะชุมชนให้ถูกหลักวิชาการ

7.องค์กรมีการบริหารจัดการอย่างโปร่งใส ประชาชนได้รับการบริการที่มีคุณภาพ ประชาชนมีจิตสำนึกใน

การปฏิบัติตนตามระบอบประชาชธิปไตยอันมีพระมหากษัตริย์เป็นประมุข

8.เกษตรกรมีทักษะในการพัฒนาอาชีพด้านเกษตรกรรมและเพิ่มมูลค่าสินค้าด้านเกษตรกรรม

**ส่วนที่ 3**

**สรุปผลการดำเนินโครงการ/กิจกรรม ประจำปีงบประมาณ 2562**

**(ตั้งแต่วันที่ 1 ตุลาคม 2561 – 30 กันยายน 2562)**

**แบบที่ 1 การกำกับการจัดทำแผนยุทธศาสตร์ขององค์กรปกครองส่วนท้องถิ่น**

คำชี้แจง : แบบที่ 1 เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุก ๆ ครั้งหลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

--------------------

ชื่อองค์กรปกครองส่วนท้องถิ่น องค์การบริหารส่วนตำบลโนนดินแดง อำเภอโนนดินแดง จังหวัดบุรีรัมย์

|  |  |  |
| --- | --- | --- |
| **ประเด็นการพัฒนา** | **มีการดำเนินงาน** | **ไม่มีการดำเนินงาน** |
| ส่วนที่ 1 คณะกรรมการพัฒนาท้องถิ่น |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | / | - |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | / | - |
| 3. มีการจัดประชุมอย่างต่อเนื่องสม่ำเสมอ | / | - |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น | / | - |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น | / | - |
| 6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผนยุทธศาสตร์  การพัฒนา | / | - |
| ส่วนที่ 2 การจัดทำแผนพัฒนาท้องถิ่น |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | / | - |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน | / | - |
| 9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น | / | - |
| 10. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับศักยภาพ  ของท้องถิ่น | / | - |
| 11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด | / | - |
| 12. มีการกำหนดจุดมุ่งหมายเพื่อการพัฒนาที่ยั่งยืน | / | - |
| 13. มีการกำหนดเป้าหมายการพัฒนาท้องถิ่น | / | - |
| 14. มีการกำหนดยุทธศาสตร์การพัฒนาและแนวทางการพัฒนา | / | - |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | / | - |
| 16. มีการจัดทำบัญชีกลุ่มโครงการในแผนยุทธศาสตร์ | / | - |
| 17. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | / | - |
| 18. มีการกำหนดรูปแบบการติดตามประเมินผลแผนยุทธศาสตร์ | / | - |

**แบบที่ 2 แบบติดตามผลการดำเนินงานขององค์กรปกครองส่วนท้องถิ่น**

คำชี้แจง : แบบที่ 2 เป็นแบบติดตามตนเอง โดยมีวัตถุประสงค์เพื่อติดตามผลการดำเนินงานตามแผนยุทธศาสตร์ขององค์กรปกครองส่วนท้องถิ่น ภายใต้แผนพัฒนาท้องถิ่น โดยมีกำหนดระยะเวลาในการติดตามและรายงานผลการดำเนินงานทุก ๆ 3 เดือน เริ่มตั้งแต่สิ้นสุดการดำเนินงานในเดือนตุลาคม – ธันวาคมหรือไตรมาสที่ 1

**ส่วนที่ 1 ข้อมูลทั่วไป**


1. ชื่อองค์กรปกครองส่วนท้องถิ่น องค์การบริหารส่วนตำบลโนนดินแดง อำเภอโนนดินแดง จังหวัดบุรีรัมย์


2. รายงานผลการดำเนินงานไตรมาสที่


( ) ไตรมาสที่ 1 (ตุลาคม – ธันวาคม) ( ) ไตรมาสที่ 2 (มกราคม – มีนาคม)


( ) ไตรมาสที่ 3 (เมษายน – มิถุนายน) ( ) ไตรมาสที่ 4 (กรกฎาคม – กันยายน)


1. จำนวนโครงการและงบประมาณตามแผนพัฒนาท้องถิ่นห้าปี พ.ศ.2561-2565











2. จำนวนโครงการที่บรรจุอยู่ในข้อบัญญัติงบประมาณ จำนวน 45 โครงการ งบประมาณ 35,729,000.-

บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณ ตามข้อบัญญัติ** |
| ด้านการพัฒนาคุณภาพชีวิต | 7 | 1,110,000.00 |
| ด้านการศึกษา ศาสนา วัฒนธรรมและนันทนาการ | 8 | 3,004,191.00 |
| ด้านโครงสร้างพื้นฐาน | 14 | 25,645,590.00 |
| ด้านสิ่งแวดล้อมและการท่องเที่ยว | 1 | 50,000.00 |
| ด้านเศรษฐกิจและการเกษตร | - | - |
| ด้านสาธารณสุข | 15 | 5,919,400.00 |
| **รวม** | 45 | 35,729,181.0 |

**3. ผลการดำเนินงานตามแผนพัฒนาท้องถิ่น ปี 2562**

|  |  |  |  |  |  |  |
| --- | --- | --- | --- | --- | --- | --- |
| **ยุทธศาสตร์** | **แผนการดำเนินการ ทั้งหมด** | | **อนุมัติงบประมาณ** | | **เบิกจ่าย** | |
| **จำนวน โครงการ** | **งบประมาณ** | **จำนวน โครงการ** | **งบประมาณ** | **จำนวน โครงการ** | **งบประมาณ** |
| 1.ด้านการพัฒนาคุณภาพชีวิต | 37 | 4,078,728.00 | 7 | 1,110,000.00 | 6 | 769,560.00 |
| 2.ด้านการศึกษา ศาสนา วัฒนธรรมและนันทนาการ | 28 | 4,504,500.00 | 8 | 3,004,191.00 | 5 | 3,096,398.08 |
| 3.ด้านโครงสร้างพื้นฐาน | 38 | 51,404,180.00 | 14 | 25,645,590.00 | 13 | 10,996,590.00 |
| 4.ด้านสิ่งแวดล้อมและการท่องเที่ยว | 22 | 9,270,000.00 | 1 | 50,000.00 | 1 | 15,700.00 |
| 5.ด้านเศรษฐกิจและการเกษตร | 3 | 350,000.00 | 0 | 0.00 | 0 | 0.00 |
| 6.ด้านสาธารณสุข | 31 | 2,614,500.00 | 15 | 5,919,400.00 | 5 | 4,780,550.00 |
| **รวม** | **15**9 | **72,221,908.00** | **4**5 | **35,729,181.00** | **30** | **19,658,798.**08 |

**4. สรุปผลการดำเนินงาน ปี 2562**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ยุทธศาสตร์** | **แผนการดำเนินการ ทั้งหมด** | | | | **อนุมัติงบประมาณ** | | | | **เบิกจ่าย** | | | |
| **จำนวน โครงการ** | **คิดเป็น** | **งบประมาณ** | **คิดเป็น** | **จำนวน โครงการ** | **คิดเป็น** | **งบประมาณ** | **คิดเป็น** | **จำนวน โครงการ** | **คิดเป็น** | **งบประมาณ** | **คิดเป็น** |
| 1.ด้านการพัฒนาคุณภาพชีวิต | 37.0 | 23.27 | 4,078,728.00 | 5.65 | 7.0 | 15.56 | 1,110,000.00 | 3.11 | 6.0 | 20.00 | 769,560.00 | 3.91 |
| 2.ด้านการศึกษา ศาสนา วัฒนธรรมและนันทนาการ | 28.0 | 17.61 | 4,504,500.00 | 6.24 | 8.0 | 17.78 | 3,004,191.00 | 8.41 | 5.0 | 16.67 | 3,096,398.08 | 15.75 |
| 3.ด้านโครงสร้างพื้นฐาน | 38.0 | 23.90 | 51,404,180.00 | 71.18 | 14.0 | 31.11 | 25,645,590.00 | 71.78 | 13.0 | 43.33 | 10,996,590.00 | 55.94 |
| 4.ด้านสิ่งแวดล้อมและการท่องเที่ยว | 22.0 | 13.84 | 9,270,000.00 | 12.84 | 1.0 | 2.22 | 50,000.00 | 0.14 | 1.0 | 3.33 | 15,700.00 | 0.08 |
| 5.ด้านเศรษฐกิจและการเกษตร | 3.0 | 1.89 | 350,000.00 | 0.48 | 0.0 | 0.00 | 0.00 | 0.00 | 0.0 | 0.00 | 0.00 | 0.00 |
| 6.ด้านสาธารณสุข | 31.0 | 19.50 | 2,614,500.00 | 3.62 | 15.0 | 33.33 | 5,919,400.00 | 16.57 | 5.0 | 16.67 | 4,780,550.00 | 24.32 |
| **รวม** | **159.0** |  | **72,221,908.00** |  | **45.0** |  | **35,729,181.00** |  | **30.0** |  | **19,658,798.08** |  |

**แบบที่ 3/1 การประเมินผลการดำเนินงานตามแผนยุทธศาสตร์**

คำชี้แจง : แบบที่ 3/1 เป็นการประเมินตนเอง โดยมีวัตถุประสงค์เพื่อใช้ประเมินผลการดำเนินงานของ

องค์กรปกครองส่วนท้องถิ่นตามยุทธศาสตร์ที่กำหนดไว้ และมีการกำหนดระยะเวลาในการรายงานปีละ 2

ครั้ง ภายในเดือนเมษายนและเดือนตุลาคม

**ส่วนที่ 1 ข้อมูลทั่วไป**

1. ชื่อองค์กรปกครองส่วนท้องถิ่น องค์การบริหารส่วนตำบลโนนดินแดง อำเภอโนนดินแดง

จังหวัดบุรีรัมย์

2. วัน/เดือน/ปีที่รายงาน วันที่ ตุลาคม 2562

**ส่วนที่ 2 ยุทธศาสตร์ และโครงการในปีงบประมาณ พ.ศ. 2562**

1. จำนวนโครงการที่ปรากฏอยู่ในแผนและจำนวนโครงการที่ได้ปฏิบัติ

|  |  |  |  |
| --- | --- | --- | --- |
| **ยุทธศาสตร์** | **โครงการที่บรรจุ**  **ในแผนพัฒนา**  **เฉพาะปี 2562** | **โครงการตาม**  **แผนดำเนินงาน**  **ประจำปี 2562** | **โครงการที่**  **ดำเนินงานใน**  **ปีงบประมาณ 2562** |
| 1.ด้านการพัฒนาคุณภาพชีวิต | 79 | 37 | 7 |
| 2.ด้านการศึกษา ศาสนา วัฒนธรรมและนันทนาการ | 28 | 28 | 8 |
| 3.ด้านโครงสร้างพื้นฐาน | 53 | 38 | 14 |
| 4.ด้านสิ่งแวดล้อมและการท่องเที่ยว | 8 | 22 | 1 |
| 5.ด้านเศรษฐกิจและการเกษตร | 2 | 3 | 0 |
| 6.ด้านสาธารณสุข | 11 | 31 | 15 |
| **รวมทั้งสิ้น** | **181** | **159** | **45** |
| **คิดเป็นร้อยละของโครงการ**  **ที่บรรจุในแผนพัฒนาสามปีประจำปี 2562** | | **87.84** | **28.30** |

**2. การจัดทำงบประมาณและการใช้จ่ายงบประมาณ**

**องค์การบริหารส่วนตำบลโนนดินแดง ได้ดำเนินโครงการ/กิจกรรม (โครงการพัฒนา) ตามข้อบัญญัติงบประมาณรายจ่ายประจำปีงบประมาณ พ.ศ. 2562 เงินอุดหนุนแบบระบุวัตถุประสงค์ เงินอุดหนุนทั่วไป รวมทั้งงบประมาณจากเงินสะสมในช่วงของแผน โครงการที่อนุมัติ จำนวน 45 โครงการ งบประมาณ**35,729,181.- บาท โครงการที่ได้ดำเนินการ 181 โครงการ งบประมาณ 72,221,181.- บาท

แยกตามยุทธศาสตร์ ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณ ตามข้อบัญญัติ** |
| ด้านการพัฒนาคุณภาพชีวิต | 7 | 1,110,000.00 |
| ด้านการศึกษา ศาสนา วัฒนธรรมและนันทนาการ | 8 | 3,004,191.00 |
| ด้านโครงสร้างพื้นฐาน | 14 | 25,645,590.00 |
| ด้านสิ่งแวดล้อมและการท่องเที่ยว | 1 | 50,000.00 |
| ด้านเศรษฐกิจและการเกษตร | 0 | 0.00 |
| ด้านสาธารณสุข | 15 | 5,919,400.00 |
| **รวม** | 45 | 35,729,181.00 |

 รายละเอียดโครงการในข้อบัญญัติงบประมาณ อบต.โนนดินแดง มีดังนี้

|  |  |  |  |  |  |  |
| --- | --- | --- | --- | --- | --- | --- |
|  | **ยุทธศาสตร์** | **โครงการ** | **แหล่งที่มา งบประมาณ** | **จำนวนงบประมาณ** | **วัตถุ ประสงค์** | **ผลผลิต** |
| 1. | ด้านการศึกษา ศาสนา วัฒนธรรมและนันทนาการ | โครงการปรับปรุงต่อเติมซ่อมแซมศูนย์พัฒนาเด็กเล็ก |  | 300,000.00 | เพื่อปรับปรุงศูนย์พัฒนาเด็กเล็กให้มีสภาพดีในการใฃ้งาน | ศุนย์ซับคะนิง ศูนย์ซับสมบูรณ์ |
| 2. | ด้านการศึกษา ศาสนา วัฒนธรรมและนันทนาการ | โครงการจัดหาอาหารเสริมนม - อาหารกลางวัน |  | 2,369,691.00 | เพื่อให้เด็กได้รับอาหารและอาหารเสริม | เต็มพื้นที่ อบต. |
| 3. | ด้านการศึกษา ศาสนา วัฒนธรรมและนันทนาการ | โครงการซ่อมแซมอุปกรณ์เด็กเล่น |  | 40,000.00 | เพื่อปลอดภัยในการเล่นอุปกรณ์ | ศุนย์ซับคะนิง ศูนย์ซับสมบูรณ์ |
| 4. | ด้านการศึกษา ศาสนา วัฒนธรรมและนันทนาการ | โครงการสนับสนุนส่งเสริมการพัฒนาการด้านการศึกษาและอื่น ๆ |  | 30,000.00 | เพื่อส่งเสริมให้เด็กมีพัฒนาการด้านการศึกษาและอื่น ๆ | ศุนย์ซับคะนิง ศูนย์ซับสมบูรณ์ |
| 5. | ด้านการศึกษา ศาสนา วัฒนธรรมและนันทนาการ | โครงการส่งเสริมการบรรพชาสามเณรภาคฤดูร้อน การอบรมเข้าค่ายธรรมะและอื่น ๆ |  | 50,000.00 | เพื่อให้เด็กใช้เวลาว่างให้เกิดประโยชน์ | เต็มพื้นที่ อบต. |
| 6. | ด้านการพัฒนาคุณภาพชีวิต | โครงการจัดเครื่องคอมพิวเตอร์แบบตั้งโต๊ะพร้อมเครื่องปริ๊น 4 เครื่อง |  | 200,000.00 | เพื่อให้สำนักงานมีครุภัณฑ์เพียงพอในการปฏิบัติงาน | ที่ทำการอบต. |
| 7. | ด้านการพัฒนาคุณภาพชีวิต | โครงการจัดซื้อเครื่องปรับอากาศ |  | 200,000.00 | เพื่อให้สำนักงานมีครุภัณฑ์เพียงพอในการปฏิบัติงาน | ที่ทำการอบต. |
| 8. | ด้านการพัฒนาคุณภาพชีวิต | โครงการปรับปรุงต่อเติมอาคารเอนกประสงค์ ห้องประชุมและอื่น ๆ |  | 500,000.00 | เพื่อเพิ่มประสิทธิภาพในการปฏิบัติงาน | ที่ทำการอบต. |
| 9. | ด้านการศึกษา ศาสนา วัฒนธรรมและนันทนาการ | โครงการจัดงานวันระลึกอนุสาวรีย์เราสู้ |  | 20,000.00 | เพื่อให้ประชาชนรู้จักอนุรักษ์ประเพณี | ปกครองอำเภอ |
| 10. | ด้านการพัฒนาคุณภาพชีวิต | โครงการส่งเสริมคุณธรรมและจริยธรรมในการป้องกันการทุจริตและเจ้าหน้าที่ อบต. |  | 10,000.00 | เพื่อให้เจ้าหน้าที่รู้จักและป้องกันการทุจริตในองค์กรเพิ่มขึ้ | เจ้าหน้าที่. |
| 11. | ด้านการพัฒนาคุณภาพชีวิต | โครงการเฉลิมพระเกียรติและสนับสนุนโครงการอันเนื่องมาจากพระราชดำริ |  | 50,000.00 | เพื่อสนับสนุนโครงการเฉลิมพระเกียรติ | เต็มพื้นที่ อบต. |
| 12. | ด้านการพัฒนาคุณภาพชีวิต | โครงการรณรงค์สร้างความปลอดภัยทางถนนในช่วงเทศกาล |  | 50,000.00 | เพื่อให้ประชาชนรู้จักป้องกันอุบัติเหตุทางถนนในช่วงเทศกาล | เต็มพื้นที่ อบต. |
| 13. | ด้านการพัฒนาคุณภาพชีวิต | โครงการค่าใช้จ่ายในการเตรียมการรับเสด็จ |  | 100,000.00 | เพื่อให้การรับเสด็จของพระเจ้าอยู่หัวและพระบรมศานุวงศ์เป็นไปอย่างสมพระเกียรติ | ประชาชนตลอดจนส่วนราชการ |
| 14. | ด้านการศึกษา ศาสนา วัฒนธรรมและนันทนาการ | โครงการสนับสนุนค่าใช้จ่ายการบริหารสถานศึกษา(รายหัว) เป็นค่าจัดการเรียนการสอน(หัวละ 1,700 บาท/ปี) |  | 144,500.00 | เพื่อให้โอกาสนักเรียนได้รับการศึกษาที่มีคุณภาพโดยเท่าเทียมกัน | ศูนย์พัฒนาเด็กเล็กในสังกัด อบต.(อายุ 2-5 ปี) |
| 15. | ด้านการศึกษา ศาสนา วัฒนธรรมและนันทนาการ | โครงการสนับสนุนค่าใช้จ่ายในการจัดการศึกษาของศูนย์พัฒนาเด็กเล็ก(ค่าหนังสือเรียน,ค่าอุปกรณ์การเรียน,ค่าเครื่องแบบนักเรียน,ค่ากิจกรรมพัฒนาผู้เรียน |  | 50,000.00 | เพื่อให้โอกาสนักเรียนได้รับการศึกษาที่มีคุณภาพโดยเท่าเทียมกัน | ศูนย์พัฒนาเด็กเล็กในสังกัด อบต.(อายุ 3-5 ปี) |
| 16. | ด้านโครงสร้างพื้นฐาน | โครงการก่อสร้างถนน คสล.ภายในหมู่บ้าน ม.1 |  | 200,000.00 | เพื่อให้ประชาชนได้มีถนนในการคมนาคมได้อย่างสะดวก | ผิวจราจรกว้าง 5 ม.ยาว 100 ม.หนาเฉลี่ย 0.15 ม. |
| 17. | ด้านโครงสร้างพื้นฐาน | โครงการก่อสร้างถนน คสล.ภายในหมู่บ้าน ม.11 |  | 600,000.00 | เพื่อให้ประชาชนได้มีถนนในการคมนาคมได้อย่างสะดวก | ผิวจราจรกว้าง 5 ม.ยาว 250 ม.หนาเฉลี่ย 0.15 ม. |
| 18. | ด้านโครงสร้างพื้นฐาน | โครงการก่อสร้างถนน คสล.ภายในหมู่บ้าน ม.15 |  | 200,000.00 | เพื่อให้ประชาชนได้มีถนนในการคมนาคมได้อย่างสะดวก | ผิวจราจรกว้าง 5 ม.ยาว 100 ม.หนาเฉลี่ย 0.15 ม. |
| 19. | ด้านโครงสร้างพื้นฐาน | โครงการซ่อมแซมถนนลูกรังภายในหมู่บ้านและแปลงเกษตร ม.1 | เงินสะสม/เงินทุนสำรองสะสม | 200,000.00 | เพื่อให้ประชาชนมีการคมนาคมอย่างสะดวก | ผิวจราจรกว้าง 4 ม.ยาว 1,000 ม.หนาเฉลี่ย 0.15 ม. |
| 20. | ด้านโครงสร้างพื้นฐาน | โครงการซ่อมแซมถนนลูกรังภายในหมู่บ้านและแปลงเกษตร ม.10 | เงินสะสม/เงินทุนสำรองสะสม | 200,000.00 | เพื่อให้ประชาชนมีการคมนาคมอย่างสะดวก | ผิวจราจรกว้าง 5 ม.ยาว 1,000 ม.หนาเฉลี่ย 0.15 ม. |
| 21. | ด้านโครงสร้างพื้นฐาน | โครงการซ่อมแซมถนนลูกรังภายในหมู่บ้านและแปลงเกษตร ม.11 | เงินสะสม/เงินทุนสำรองสะสม | 100,000.00 | เพื่อให้ประชาชนมีการคมนาคมอย่างสะดวก | ผิวจราจรกว้าง 4 ม.ยาว 1,000 ม.หนาเฉลี่ย 0.15 ม. |
| 22. | ด้านโครงสร้างพื้นฐาน | โครงการซ่อมแซมถนนลูกรังภายในหมู่บ้านและแปลงเกษตร ม.14 | เงินสะสม/เงินทุนสำรองสะสม | 341,000.00 | เพื่อให้ประชาชนมีการคมนาคมสะดวก | ผิวจราจรกว้าง 4 ม.ยาว 1,000 ม.หนาเฉลี่ย 0.15 ม. |
| 23. | ด้านโครงสร้างพื้นฐาน | .โครงการก่อสร้างถนนลาดยาง สายบ้านซับสมบูรณ์ ม.10 ต.โนนดินแดง - บ้านโคกไม้แดง ต.หูทำนบ |  | 14,040,000.00 | เพื่อให้ประชาชนได้มีถนนในการคมนาคมได้อย่างสะดวก | ขนาดผิวจราจรกว้าง 6 ม.ยาว 5,200 ม.ไหล่ทาง 2 ข้าง ๆ ละ 1.5 ม. |
| 24. | ด้านโครงสร้างพื้นฐาน | โครงการก่อสร้างถนนลาดยางจากแนวเขตเทศบาล ม.1 - ม.14 บ้านซับคะนิง ต.โนนดินแดง | เงินอุดหนุนเฉพาะกิจ | 8,789,590.00 | เพื่อให้ประชาชนได้มีถนนในการคมนาคมได้อย่างสะดวก | ขนาดผิวจราจรกว้าง 6 ม.ยาว 5,000 ม.ไหล่ทาง 2 ข้าง ๆ ละ 1.5 ม. |
| 25. | ด้านโครงสร้างพื้นฐาน | โครงการก่อสร้างถนน คสล.ภายในหมู่บ้าน ม.10 |  | 200,000.00 | เพื่อให้ประชาชนมีถนนใช้ในการคมนาคมได้อย่างสะดวก | กว้าง 5 ม. ยาว 1,000 ม. หนาเฉลี่ย 0.15 ม. |
| 26. | ด้านโครงสร้างพื้นฐาน | โครงการซ่อมแซมถนนลูกรังภายในหมู่บ้านและแปลงเกษตร ม.2,3,8,13 | เงินสะสม/เงินทุนสำรองสะสม | 200,000.00 | ประชาชนมีการคมนาคมที่สะดวก รวดเร็ว ปลอดภัย | ผิวจราจรกว้าง 5 ม. ยาว 1,500 ม. หนาเฉลี่ย 0.15 ม. |
| 27. | ด้านโครงสร้างพื้นฐาน | โครงการซ่อมแซมถนนลูกรังภายในหมู่บ้านและแปลงเกษตร ม.9 | เงินสะสม/เงินทุนสำรองสะสม | 140,000.00 | เพื่อให้ประชาชนมีถนนใช้ในการคมนาคมได้อย่างสะดวก | ผิวจราจรกว้าง 5 ม. ยาว 1,000 ม. หนาเฉลี่ย 0.15 ม. |
| 28. | ด้านโครงสร้างพื้นฐาน | โครงการซ่อมแซมถนนลูกรังภายในหมู่บ้านและแปลงเกษตร ม.7 | เงินสะสม/เงินทุนสำรองสะสม | 200,000.00 | เพื่อให้ประชาชนมีถนนใช้ในการคมนาคมได้อย่างสะดวก | ผิวจราจรกว้าง 5 ม. ยาว 1,000 ม. หนาเฉลี่ย 0.15 ม. |
| 29. | ด้านโครงสร้างพื้นฐาน | โครงการซ่อมแซมถนนลูกรังภายในหมู่บ้านและแปลงเกษตร ม.15 | เงินสะสม/เงินทุนสำรองสะสม | 235,000.00 | เพื่อให้ประชาชนมีถนนใช้ในการคมนาคมได้อย่างสะดวก | ผิวจราจรกว้าง 5 ม. ยาว 1,000 ม. หนาเฉลี่ย 0.15 ม. |
| 30. | ด้านสิ่งแวดล้อมและการท่องเที่ยว | โครงการสวนสาธารณะเฉลิมพระเกียรติ |  | 50,000.00 | เพื่อปรับปรุงดูแลสวนสาธารณะดีขึ้น | หมู่ที่ 9 |
| 31. | ด้านสาธารณสุข | โครงการเข้าค่ายเยาวชนยุคใหม่ห่างไกลยาเสพติด |  | 20,000.00 | เพื่อให้เยาวชนรู้ถึงผลของยาเสพติดมากขึ้น | เต็มพื้นที่ อบต. |
| 32. | ด้านสาธารณสุข | โครงการสงเคราะห์ผู้พิการ ผู้ด้อยโอกาสและผู้สูงอายุ |  | 5,313,400.00 | เพื่อช่วยเหลือประชาชนให้มีความเป็นอยู่ดีขึ้น | เต็มพื้นที่ อบต. |
| 33. | ด้านสาธารณสุข | โครงการสงเคราะห์เบี้ยยังชีพผู้ป่วยเอดส์ |  | 66,000.00 | เพื่อช่วยเหลือผ๔เป่วยเอดส์ให้มีความเป็นอยู่ดีขึ้น | เต็มพื้นที่ อบต. |
| 34. | ด้านสาธารณสุข | โครงการประชาสัมพันธ์และการควบคุมโรคติดต่อ |  | 80,000.00 | เพื่อประชาสัมพันธ์และการควบคุมโรคติดต่อ | เต็มพื้นที่ อบต. |
| 35. | ด้านสาธารณสุข | โครงการพระราชดำริด้านสาธารณสุข |  | 280,000.00 | เพื่อส่งเสริมให้ประชาชนในพื้้นที่มีสุขภาพดีขึ้น | เต็มพื้นที่ อบต. |
| 36. | ด้านสาธารณสุข | โครงการสัตว์ปลอดโรค คนปลอดภัย จากโรคพิษสุนัขบ้าอื่่น ๆ |  | 40,000.00 | เพื่อให้ประชาชนรู้จักวิธีป้องกันโรคจากสัตว์ต่าง ๆ ได้เพิ่มขึ้น | เต็มพื้นที่ อบต. |
| 37. | ด้านสาธารณสุข | โครงการพัฒนาศักยภาพคนพิการและอื่น ๆ |  | 10,000.00 | เพื่อเพิ่มศักยภาพให้กับคนพิการ | เต็มพื้นที่ อบต. |
| 38. | ด้านสาธารณสุข | โครงการจิตอาสาพัฒนาหมู่บ้านสู่ความเข้มแข็งและอื่น ๆ |  | 20,000.00 | เพื่อให้ประชาชนรู้จักการเป็นจิตอาสาที่ดี | เต็มพื้นที่ อบต. |
| 39. | ด้านสาธารณสุข | โครงการส่งเสริมการออมและอื่น ๆ |  | 10,000.00 | เพื่อส่งเสริมให้ประชาชนรู้จักการออมที่ดี | เต็มพื้นที่ อบต. |
| 40. | ด้านสาธารณสุข | โครงการส่งเสริมความรักความอบอุ่นในครอบครัวและอื่น ๆ |  | 10,000.00 | เพื่อส่งเสริมให้ประชาชนมีความสัมพันธ์อันดีในครอบครัว | เต็มพื้นที่ อบต. |
| 41. | ด้านสาธารณสุข | โครงการส่งเสริมพัฒนาศักยภาพสตรีและอื่น ๆ |  | 10,000.00 | เพื่อส่งเสริมพัฒนาสตรีให้มีศักยภาพที่ดีขึ้น | เต็มพื้นที่ อบต. |
| 42. | ด้านสาธารณสุข | โครงการส่งเสริมอาชีผู้สูงอายุ คนพิการ และผู้ด้อยโอกาสและอื่น ๆ |  | 10,000.00 | เพื่อส่งเสริมผู้สูงอายุ คนพิการ ผู้ด้อยโอกาสให้มีรายได้เพิ่มขึ้น | เต็มพื้นที่ อบต. |
| 43. | ด้านสาธารณสุข | โครงการดูแลทรัพยากรและสิ่งแวดล้อม เช่น การกำจัดขยะมูลฝอย น้ำเสีย การอนุรักษ์พันธุ์กรรมพืชและอื่น ๆ |  | 20,000.00 | เพื่อให้ความรู้ในการรักษาสิ่งแวดล้อมให้ดีขึ้น | เต็มพื้นที่ อบต. |
| 44. | ด้านสาธารณสุข | โครงการเยาวชนยุคใหม่ใส่ใจสิ่งแวดล้อมและอื่น ๆ |  | 20,000.00 | เพื่อให้เยาวชนรู้จักรักษาสิ่งแวดล้อม | เต็มพื้นที่ อบต. |
| 45. | ด้านสาธารณสุข | โครงการสนับศูนย์พัฒนาครอบครัวในชุมชน |  | 10,000.00 | เพื่อให้เกิดความสามัคคีในครอบครัวมากขึ้น | เต็มพื้นที่ อบต. |

**ส่วนที่ 4**

**ปัญหาและอุปสรรคในการปฏิบัติงาน**

**1. สภาพปัญหาและอุปสรรค**

**จากการติดตามและประเมินผลแผนพัฒนาท้องถิ่น (พ.ศ. 2561 – 2565) ประจำปีงบประมาณ**

**พ.ศ. 2562 พบปัญหาและอุปสรรคในการปฏิบัติงาน ดังนี้**

**1. การจัดทำแผนพัฒนาท้องถิ่น มีโครงการ/แผนงาน เป็นจำนวนมาก เมื่อเปรียบเทียบกับงบประมาณขององค์การบริหารส่วนตำบลโนนดินแดงที่มีอยู่อย่างจำกัด สำหรับโครงการ/แผนงาน ที่องค์การบริหารส่วนตำบลโนนดินแดงดำเนินการเอง เห็นควรบรรจุโครงการ/แผนงาน ให้สอดคล้องและใกล้เคียงกับงบประมาณที่มี ทั้งนี้ โครงการ/แผนงาน ที่เกินศักยภาพขององค์การบริหารส่วนตำบลโนนดินแดง จะบรรจุไว้เพื่อรองรับการสนับสนุนงบประมาณจากหน่วยงานที่เกี่ยวข้อง เช่น กรมส่งเสริมการปกครองท้องถิ่น กรมทรัพยากรน้ำ ทางหลวงชนบท เป็นต้น**

**2. สัดส่วนของโครงการของยุทธศาสตร์การพัฒนา ยังคงเน้นด้านโครงสร้างพื้นฐานเป็นส่วนใหญ่**

**2. สรุปรายงานผลการวิเคราะห์สภาพปัญหา อุปสรรค การนำแผนพัฒนาไปสู่การปฏิบัติ**

1. การกำหนดโครงการ/แผนงาน ในแผนพัฒนาในแต่ละปียังไม่คำนึงถึงความเหมาะสมและความเป็นไปได้เท่าที่ควร ทำให้แผนพัฒนามีโครงการ/แผนงานมาก แต่นำโครงการที่บรรจุในแผนพัฒนาไปปฏิบัติน้อย ส่งผลให้ร้อยละของความสำเร็จตามแผนพัฒนาอยู่ในเกณฑ์ที่ต่ำ

2. สัดส่วนของโครงการในแต่ละยุทธศาสตร์ที่นำไปปฏิบัติจริงไม่สอดคล้องกับพันธกิจ และเป้าหมายของแผนพัฒนา ซึ่งยังคงเน้นด้านโครงสร้างพื้นฐานเป็นส่วนใหญ่

3. มีความจำกัดด้านงบประมาณเมื่อเทียบกับปริมาณงานที่ต้องปฏิบัติ

**3. ความคิดเห็น / ข้อเสนอแนะ**

1. การกำหนดโครงการ/แผนงาน ในแผนพัฒนาแต่ละปี ควรคำนึงถึงความเร่งด่วน ความเหมาะสม

และความเป็นไปได้ มีผลให้ร้อยละของความสำคัญอยู่ในเกณฑ์ที่สูง ผลสัมฤทธิ์ คือ องค์การบริหารส่วนตำบล

โนนดินแดงมีการดำเนินงานที่มีประสิทธิภาพและประสิทธิผล

2. สัดส่วนของโครงการในแต่ละยุทธศาสตร์ที่นำไปปฏิบัติจริงควรสอดคล้องกับพันธกิจ และเป้าหมาย

ของแผนพัฒนา

3. ควรมีการประสานหน่วยงานภายนอก เพื่อขอรับการสนับสนุนงบประมาณโครงการที่เกินศักยภาพ

ขององค์การบริหารส่วนตำบลโนนดินแดง

\*\*\*\*\*\*\*\*\*\*\*\*\*\*\*\*\*

